BILAG

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012

»Gönci kajszibarack«

EU-nr.: PGI-HU-0388-AM01 — 11.4.2017

BOB ( ) BGB ( X )

1. Ansøgende sammenslutning og legitim interesse

Gyümölcsért Termelői Értékesítő Kft. Külterület 068/8 HRSZ. 3885 Boldogkőváralja UNGARN Tlf. +36 46587477 Fax +36 46587478 E-mail: info@gyumolcsert.com

Den kooperative virksomhed Abaúj-Gönc, der udarbejdede varespecifikationen, blev afviklet den 20. marts 2013. Det er grunden til, at organisationen Gyümölcsért Termelői Értékesítő — sammenslutningen af de største abrikosproducenter i regionen — overtog de administrative og praktiske opgaver forbundet med det beskyttede produkt. Gyümölcsért Termelői Értékesítő Kft. tæller over 70 abrikosproducenter og sælger årligt mellem 1 500 og 2 000 ton abrikoser fra produktionsregionen.

2. Medlemsstat eller tredjeland

Ungarn

3. Afsnit i varespecifikationen, som berøres af ændringen

— ☒ Produktnavn — ☒ Varebeskrivelse — ☐ Geografisk område — ☒ Oprindelsesbevis — ☒ Produktionsmetode — ☐ Tilknytning — ☒ Mærkning — ☒ Andet: kontrolsystem, kontrolorgan

4. Type ændring

— ☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB. — ☐ Ændring af mindre omfang af en varespecifikation for en registreret BOB eller BGB i henhold til artikel 53, stk. 2, tredje afsnit, i forordning (EU) nr. 1151/2012, for hvilken enhedsdokumentet (eller lignende dokument) ikke er offentliggjort.

5. Ændring(er)

Punkt 1 i den gældende varespecifikation

Produktnavnet »Gönci kajszibarack« er blevet suppleret med det langt kortere udtryk »Gönci kajszi«, der er udbredt i daglig tale. Derfor suppleres alle angivelser af »Gönci kajszibarack« i varespecifikationen med betegnelsen »Gönci kajszi«.

»Gönci kajsz« er endvidere det anerkendte og anvendte kommercielle navn på abrikoser fra Gönc-regionen.

I henhold til den foreslåede ændring suppleres det navn, der er anført under punkt 4.1 i resuméet (EUT C 247 af 14.9.2010), og alle angivelser af »Gönci kajszibarack« i det enhedsdokument, der erstatter resuméet, med betegnelsen »Gönci kajszi«.

Punkt 2 i den gældende varespecifikation (Varespecifikation) og punkt 3.2 i enhedsdokumentet

Nedenstående stk. 2:

»Den beskyttede geografiske betegnelse (BGB) »Gönci kajszibarack« kan anvendes til følgende sorter af arten Prunus armeniaca L.: Gönci magyar kajszi, Magyar kajszi C 235, valamint Mandulakajszi, Bergeron, Ceglédi Piroska, Ceglédi bíborkajszi, Ceglédi arany, Ceglédi óriás, Pannónia.«

affattes således:

»Den beskyttede geografiske betegnelse (BGB) »Gönci kajszibarack«/»Gönci kajszi« kan anvendes til følgende sorter af arten Prunus armeniaca L.: Gönci magyar kajszi, Magyar kajszi C 235, valamint Mandulakajszi, Bergeron, Ceglédi Piroska, Ceglédi bíborkajszi, Ceglédi arany, Ceglédi óriás, Pannónia. Alle andre abrikossorter, der dyrkes i produktionsområdet, hvis vigtigste fysiske, kemiske og organoleptiske kendetegn er i overensstemmelse med de kendetegn, der er bestemmende for ovenstående abrikossorters kvalitet, bør desuden tilføjes.«

I løbet af de seneste 10 år er der som følge af planteforædling også blevet dyrket sygdomsresistente sorter. Det er begrundelsen for at medtage sorter med de anførte kemiske, fysiske og organoleptiske kendetegn i varespecifikationen. Ifølge resultaterne af laboratorieanalyser foretaget af de nye sorter sikrer det særlige mikroklima i produktionsområdet endvidere »Gönci kajszibarack«/»Gönci kajszi«-abrikoserne deres smag og aroma. Størstedelen af de sorter, der dyrkes i området, er af højere kvalitet i forhold til sukkerindhold og indhold af syre sammenlignet med de samme sorter produceret på anden landbrugsjord i Ungarn.

Punkt 2.1 i den gældende varespecifikation (De vigtigste fysiske, kemiske og organoleptiske kendetegn) og punkt 3.2 i enhedsdokumentet

Nedenstående stk. 2:

»Størrelsen bestemmes ved hjælp af en manuel sorteringsplade til kommerciel brug. Frugtens gennemsnitsvægt i gram svarer nogenlunde til frugtens diameter i mm.«

affattes således:

»Størrelsen bestemmes ved at måle den længste diameter målt langs længdeaksen.«

Anden sætning i dette stykke slettes. Ændringen skyldes, at der kan være betydelige størrelses- og vægtforskelle mellem sorterne inden for samme størrelsesskala.

Den ændrede sætning i varespecifikationen og den efterfølgende sætning i varespecifikationen (stk. 4): »Sukkerindholdet angives sammen med modningsgraden i procent, og aromastofferne fastlægges under den organoleptiske prøve, idet der tages højde for varierende indhold af syre sorterne imellem (0,9 til 2,2 % vol.)« tilføjes i resuméets punkt 4.2 og i punkt 3.2 i enhedsdokumentet, der erstatter resuméet. Punktet lyder således:

»Størrelsen bestemmes ved at måle den længste diameter målt langs længdeaksen. Sukkerindholdet angives sammen med modningsgraden i procent, og aromastofferne fastlægges under den organoleptiske prøve, idet der tages højde for varierende indhold af syre sorterne imellem (0,9 til 2,2 % vol.)«

Punkt 2.2 i den gældende varespecifikation (De vigtigste krav, produktet skal leve op til) og punkt 3.5 i enhedsdokumentet

Nedenstående stk. 2:

»Kvalitetsklasserne opfylder kravene i forordning (EF) nr. 851/2000 og de ændrede udgaver heraf, men nedenstående strengere krav tolereres:«

affattes således:

»Kvalitetsklasserne er som følger:«

Denne ændring har til formål at fjerne henvisningen til den ophævede forordning i varespecifikationen.

Varespecifikationens punkt 2.2 omfatter hovedsageligt krav til emballeringen. Dette punkt er blevet indføjet i punkt 3.5 i enhedsdokumentet efter ønske fra ansøgeren (stk. 2 til 5). Disse krav indgår ikke i resuméet, men er medtaget i varespecifikationen.

Punkt 4 i den gældende varespecifikation (Bevis for, at produktet har oprindelse i det afgrænsede geografiske område)

Følgende stykker:

»Kvalitetskontrolsystemet for den samlede produktions- og håndteringsproces garanterer identifikation og sporbarhed samt slutkontrol og produktsikkerhed, idet producenterne anbringer den håndplukkede frugt i plastik- eller trækasser, hvorpå frugtens oprindelse er specifikt angivet (med navn) på en seddel, ledsaget af et identifikationsnummer på bunden af kasserne.

For at dokumentere produktionen skal producenterne i overensstemmelse med gældende lovgivning føre en journal vedrørende oprindelsesbeskyttelse. I journalen registreres:

— navn på og identifikation af producenten

— produktionssted, matrikelnummer, identifikationskode for sort/mark, antal træer, der allerede bærer frugt, og antal træer, der endnu ikke bærer frugt

— sortens navn og oprindelse (understøttet af et oprindelsescertifikat for det unge træ)

— identifikationsnummeret i sprøjteregisteret

— identifikationsnummeret i høstregisteret, høstdato, mængden af frugt i det givne år opdelt pr. sort/mark.

Sprøjteregisteret er et register, der føres i overensstemmelse med lovgivningen, og hvori følgende angives:

— kemiske stoffer, der er anvendt under produktionen

— mængden af kemiske stoffer, der er anvendt (fordelt efter anvendelsesdato)

— navn og dato for de anvendte plantesundhedsprocedurer osv.

Høstregisteret er et register, der føres under høsten, og hvori angives antallet af produktionstræer pr. sort/mark, høstdatoen og de daglige høstede mængder.«

affattes således:

»Til identifikation af produktionsstedet udarbejder producentorganisationen (Gyümölcsért Termelői Értékesítő Szervezet) en liste over producenter og leverandører af »Gönci kajszibarack«/»Gönci kajszi«-abrikoser, hvor producenternes/medlemmernes produktionssteder identificeres. Producenterne eller den enhed, der varetager salget, skal have et kontrolsystem, der kan følge produktcyklussen fra produktion til salg. Varerne identificeres ved modtagelsen i forbindelse med producentidentifikationen, hvor producenten fremlægger sprøjteregisteret for det pågældende produkt. Produktets mærkning og sporbarhed sikres ved hjælp af partinummeret, der fremgår af stregkodeetiketten. Nummeret følger produktet under hele produktionsprocessen — lige fra dyrkning over modtagelse, opbevaring, sortering, emballering og transport til salg. Partinummeret registreres i produktionsloggen for hvert enkelt produktionstrin. Partinummeret på det produkt, der er færdigt til transport, skal til hver en tid fremgå af følgesedlen.«

Beviset for oprindelse ændres i varespecifikationen, idet dette bevis i dag sikres ved muligheden for at gøre brug af moderne IT-baserede sporbarhedssystemer. Det anvendte system garanterer en ende til ende-sporbarhed fra produktionssted til forbruger.

Punkt 5.1 i den gældende varespecifikation (Kriterier og krav vedrørende dyrkning (og pasning)) Afsnittet Frø og planter

Nedenstående (anden) sætning:

»Derudover bør de forædlede sorter, der er modstandsdygtige over for apopleksi, podes på grundstammerne for at undgå denne sygdom (eksempelvis kimplanter til vildtvoksende abrikoser, kimplanter til kirsebærblommer, grundstammer af blommer osv.).«

affattes således:

»Derudover bør de forædlede sorter, der er mindre følsomme over for apopleksi, podes på grundstammerne for at undgå denne sygdom (eksempelvis grundstammer af vildtvoksende abrikoser, ferskner, blommer osv.).«

Det anbefales at tilpasse grundstammerne af abrikoser til de aktuelle reproduktionsteknikker for at sikre plantagernes bæredygtighed.

Punkt 5.1 i den gældende varespecifikation (Kriterier og krav vedrørende dyrkning (og pasning)) Afsnittet Størrelse

Nedenstående (første) sætning:

»Det optimale dyrkningsareal for abrikosplantager er på 7 x 4 meter, og kronen kan være søjleformet med grensamlinger, vaseformet eller halvcylinderformet.«

affattes således:

»Det optimale dyrkningsareal for abrikosplantager er på 7 × 4,6 meter, 7 × 4,5 meter eller 7 × 3,5 meter alt efter plantagetype, og kronen kan være søjleformet med grensamlinger, vaseformet eller halvcylinderformet.«

For en øget effektivitet udvides beplantningstætheden med udgangspunkt i de mest intensive dyrkningsteknikker i produktionsområdet: 7 m × 4,6 m, 7 m × 4,5 m eller 7 m × 3,5 m. Beplantningstætheden har ingen indvirkning på produktkvaliteten.

Punkt 5.1 i den gældende varespecifikation (Kriterier og krav vedrørende dyrkning (og pasning)) Tilførsel af næringsstoffer og gødskning

Nedenstående stk. 2:

»Fra plantningstidspunktet, og inden træerne bliver produktionsdygtige, anbefales det at fastsætte betingelser for forvaltningen af næringsstoffer. I løbet af dyrkningsårene skal plantagerne have tilført forhøjede mængder næringsstoffer. Det betyder, at jordens evne til at tilføre næringsstoffer skal opretholdes ved jævnligt at løsne jorden. Den kombinerede brug af kemisk og organisk gødning sikrer det bedste udbytte.«

affattes således (der tilføjes en sætning):

»Fra plantningstidspunktet, og inden træerne bliver produktionsdygtige, anbefales det at fastsætte betingelser for forvaltningen af næringsstoffer. I løbet af dyrkningsårene skal plantagerne have tilført forhøjede mængder næringsstoffer. Det betyder, at jordens evne til at tilføre næringsstoffer skal opretholdes ved jævnligt at løsne jorden. Den kombinerede brug af kemisk og organisk gødning sikrer det bedste udbytte. På baggrund af resultaterne af jordbundsundersøgelsen og/eller bladanalysen kan gødningsmængden fastlægges miljømæssigt forsvarligt.«

Punkt 5.1 i den gældende varespecifikation (Kriterier og krav vedrørende dyrkning (og pasning)) Afsnittet Vandbehov, vanding

Nedenstående (første) sætning:

»Størstedelen af abrikosplantagernes vandbehov dækkes af den naturlige nedbør.«

affattes således:

»En stigende andel af abrikosplantagerne får deres vandbehov dækket af den naturlige nedbør og det etablerede vandingssystem.«

Bedste praksis for gødskning og vanding er blevet ændret af hensyn til miljøbeskyttelsen og plantagernes bæredygtighed.

Punkt 5.2 i den gældende varespecifikation (Høst)

Nedenstående (første) sætning:

»Høsten starter i midten af juni og slutter i slutningen af august.«

affattes således:

»Høsten starter i midten af juni og slutter i slutningen af august (den kan strække sig til september i tilfælde af ekstreme vejrforhold).«

Denne ændring tager hensyn til den aktuelle praksis.

Sidste led i afsnittet »Bestemmelser, der skal følges under høsten«:

»— Der bør endvidere fastlægges en høstskala for frugthøsten, og det bør endvidere sikres, at de høstede frugter ikke kvaser hinanden (Kommissionens forordning (EF) nr. 851/2000 og de ændrede udgaver heraf præciserer kvalitetsstandarderne for abrikoser)«

affattes således:

»— Der bør endvidere fastlægges en høstskala for frugthøsten, og det bør endvidere sikres, at de høstede frugter ikke kvaser hinanden«.

Denne ændring har til formål at fjerne henvisningen til den ophævede forordning i varespecifikationen.

Stykkets anden sætning efter afsnittet »Bestemmelser, der skal følges under høsten«:

»Sedlen på kassen og identifikationsnummeret på bunden af kassen gør det muligt helt præcist at bestemme det geografiske område og den plantage, frugterne — som er placeret i nedkølede lagerrum — stammer fra.«

affattes således:

»Oplysningerne i det interne kontrolsystem gør det muligt helt præcist at bestemme det geografiske område og den plantage, frugterne — som er placeret i nedkølede lagerrum — stammer fra.«

Denne ændring har til formål at bringe teksten i overensstemmelse med de ændringer, der er indført i punkt 4 i varespecifikationen (Bevis for, at produktet har oprindelse i det afgrænsede geografiske område).

Punkt 5.3 i den gældende varespecifikation (Opbevaring) og punkt 3.5 i enhedsdokumentet

Nedenstående (første) sætning:

»Når oplagringsrummene er fyldt med de leverede kasser, nedkøles frugten inden for nogle få timer til ca. 4 °C (opbevaringstemperatur).«

affattes således:

»Når oplagringsrummene er fyldt med de leverede kasser, nedkøles frugten inden for nogle få timer til ca. 6-8 °C (opbevaringstemperatur).«

Nedenstående (tredje) sætning:

»Efter sortering og endelig emballering placeres frugtkasserne i op til 30 dage i et lagerrum, der er nedkølet til 4-6 °C, afhængig af leverancerne.«

affattes således:

»Efter sortering og endelig emballering placeres frugtkasserne i op til 30 dage i et lagerrum, der er nedkølet til 1-6 °C, afhængig af leverancerne.«

Nedkølingstemperaturen ændres i overensstemmelse med de aktuelle teknologiske krav.

Efter ansøgerens ønske er denne sætning blevet tilføjet under punkt 3.5 i enhedsdokumentet (stk. 6). Sætningen indgår ikke separat i resuméet, men er medtaget i varespecifikationen.

Punkt 5.4 i den gældende varespecifikation (Sortering og emballering) og punkt 3.5 i enhedsdokumentet

Nedenstående (første) stykke:

»Sortering efter størrelse sker ved hjælp af en manuel sorteringsplade. Frugtens størrelse bestemmes som den længste diameter målt langs længdeaksen som angivet i forordning (EF) nr. 851/2000 og de ændrede udgaver heraf. Sortering er obligatorisk.«

affattes således:

»Sortering efter størrelse sker ved hjælp af en manuel eller mekanisk sorteringsplade. Abrikosstørrelsen bestemmes som den længste diameter målt langs længdeaksen. Sortering er obligatorisk.«

Denne ændring skal sikre en tilpasning til den aktuelle praksis og fjerne henvisninger til den ophævede forordning i varespecifikationen. Dette stykke er blevet slettet i resuméet og indgår heller ikke i det enhedsdokument, der erstatter resuméet.

Nedenstående (andet) stykke slettes:

»Emballering og præsentation af »Gönci kajszibarack«/»Gönci kajszi« sker i overensstemmelse med samme bestemmelser i forordning (EF) nr. 851/2000 og de ændrede udgaver heraf, og de angivelser, der tilføjes, fremgår af punkt 8 i varespecifikationen.«

Denne ændring har til formål at fjerne henvisningen til den ophævede forordning i varespecifikationen.

Nedenstående anden sætning i stk. 3:

»Køberens krav er afgørende for produktpræsentationen: lige fra 1 kg-plastikbakker til 10 kg-trækasser. Emballagestørrelsen til produkter i løs vægt er den internationalt godkendte 10 kg-kasse med betegnelsen M10.«

affattes således:

»Køberens krav er afgørende for produktpræsentationen: Emballeringsenhedens vægt varierer fra 0,3 kg til 10 kg.«

Ændringerne til punktet »Sortering og emballering« tager højde for markedsvaner og forbrugerbehov.

Efter ansøgerens ønske indsættes stk. 3 (der indledes med »Frugterne i klassen »Ekstra««) under dette punkt i varespecifikationen under punkt 3.5 i enhedsdokumentet (stk. 7), og stk. 4 (der indledes med »»Gönci kajszibarack«/»Gönci kajszi«-abrikosen er følsom over for mekanisk beskadigelse«) under dette punkt i varespecifikationen indsættes også under punkt 3.5 i enhedsdokumentet (stk. 1). Disse krav indgår ikke separat i resuméet, men er medtaget i varespecifikationen.

Punkt 5.5 i den gældende varespecifikation (Transport)

Nedenstående anden sætning i stk. 2:

»Modningsniveauet bestemmes grundlæggende ud fra farven, men der kan ligeledes gøres brug af sensoriske analyser af eksempelvis smagen og kødets fasthed.«

affattes således:

»Modningsniveauet bestemmes grundlæggende ud fra farven, men der kan ligeledes gøres brug af sensoriske analyser og laboratorietest af eksempelvis smagen og kødets fasthed, tørstofindholdet og syreindholdet.«

Denne ændring tager hensyn til den aktuelle praksis.

Stykkets anden sætning:

»Det er udelukkende tilladt og obligatorisk at placere frugter af samme sort, kvalitet og med samme emballering (mængde) på transportpaller påført oprindelsesbeskyttelsesmærkning.«

affattes således:

»For at sikre sporbarheden er det er udelukkende tilladt og obligatorisk at placere sorter af samme kvalitet og med samme udseende og emballering (mængde) på transportpaller.«

Ændringen skal præcisere formuleringen og fjerne den upræcise ordlyd »oprindelsesbeskyttelsesmærkning«.

Punkt 6 i den gældende varespecifikation (Produktets tilknytning til de geografiske omgivelser)

Nedenstående stk. 2:

»Den ungarske gruppe af sorter (sorttype) (»magyar kajszi«), som må have begyndt at udvikle sig for ca. 300-350 år siden, er blevet produceret og produceres stadig næsten udelukkende i denne region. »Gönci magyar kajszi«, der er den mest bemærkelsesværdige sort, har været anerkendt som sort siden 1960'erne og er blevet det 20. århundredes dominerende sort i produktionsområdet. I løbet af de seneste årtier er regionens karakteristiske sorter først og fremmest blevet suppleret med nyere ungarske abrikossorter, som delvis udspringer af de bedre lokale ungarske sorter og delvis de nye ungarske hybridsorter — en blanding af omkring 25 varianter.«

affattes således:

»Den ungarske gruppe af sorter (sorttype) (»magyar kajszi«), som må have begyndt at udvikle sig for ca. 300-350 år siden, er blevet produceret og produceres stadig i overflod i denne region. »Gönci magyar kajszi«, der er den mest bemærkelsesværdige sort, har været anerkendt som sort siden 1960'erne og er blevet det 20. århundredes dominerende sort i produktionsområdet. I løbet af de seneste årtier er regionens karakteristiske sorter først og fremmest blevet suppleret med nyere ungarske og akklimatiserede abrikossorter, som delvis udspringer af de bedre lokale ungarske sorter og delvis de nye ungarske hybridsorter — en blanding af omkring 40 varianter.«

Denne ændring begrundes i muligheden for at udvikle nye sorter som omtalt i punkt 2 i varespecifikationen.

Punkt 7 i den gældende varespecifikation (Kontrolorgan)

Navnet på det offentlige kontrolorgan er ændret, idet det kompetente tilsynsorgan anføres i overensstemmelse med den gældende lovgivning.

Punkt 8 i den gældende varespecifikation (Mærkning)

Nedenstående (anden) sætning:

»Denne mærkning skal anbringes på hver enkelt emballage; navnet på den kommune, hvor produktet rent faktisk er produceret, kan også angives. F.eks.: »Gönci kajszibarack« Beskyttet geografisk betegnelse (BGB) Sort: Gönci magyar kajszi Produceret i: Abaújvár«

affattes således:

»Denne mærkning skal anbringes på hver enkelt emballage.«

Det eksempel, der kommer efter sætningen, slettes.

Henvisningen til den kommune, hvor abrikosen er produceret, fjernes. Kravene vedrørende dyrkning af abrikoserne »Gönci kajszibarack«/»Gönci kajszi« er ens i hele Gönc-regionen, og slutproduktet har således samme udseende og samme iboende parametre. Forbrugeren får ikke flere oplysninger ud af en angivelse af produktionskommunen på emballagen.

Andet: kontrolsystem

Den oprindelige varespecifikation indeholdt ikke specifikationer vedrørende kontrolsystemet. Forvaltningen af oplysningerne om det beskyttede produkt og oprindelsesbeskyttelsen for produktet spiller en afgørende rolle, hvorfor der er indført et nyt kontrolsystem.

»Minimumskrav til kontrollen af produktets væsentlige kendetegn og produktionsmetode: Væsentligt kendetegn Minimumskrav Kontrolkriterier og -frekvens Produktionssted Dyrket i produktionsområdet Årlig gennemgang af listen over leverandører af »Gönci kajszibarack« fra organisationen Gyümölcsért Termelői Értékesítő Dyrkning Overholdelse af kravene vedrørende dyrkning Som minimum én årlig kontrol på stedet, såfremt der foreligger en driftsjournal, som kontrolleres mindst én gang årligt. Plantebeskyttelse Anvendelse af de teknologier, der er anerkendt af organisationen Gyümölcsért Termelői Értékesítő Kontrol af sprøjteregisteret inden leverancer. Indsamling af en prøve ved tilfældig udvælgelse med henblik på en analyse af reststoffer Høst Sikring af sporbarhed Årlig gennemgang af listen over leverandører af »Gönci kajszibarack« fra organisationen Gyümölcsért Termelői Értékesítő. Årlig kontrol af dokumenterne vedrørende varemodtagelse Klargøring af produktet Sikring af sporbarhed Årlig kontrol af produktionsloggen«

ENHEDSDOKUMENT

»Gönci kajszibarack«/»Gönci kajszi«

EU-nr.: PGI-HU-0388-AM01 — 11.4.2017

BOB ( ) BGB ( X )

1. Betegnelse

»Gönci kajszibarack«/»Gönci kajszi«

2. Medlemsstat eller tredjeland

Ungarn

3. Beskrivelse af landbrugsproduktet eller fødevaren

3.1. Produkttype

Kategori 1.6: Frugt, grøntsager og korn, også forarbejdet.

3.2. Beskrivelse af produktet med betegnelsen i punkt 1

Den beskyttede geografiske betegnelse (BGB) »Gönci kajszibarack«/»Gönci kajszi« kan anvendes til følgende sorter af arten Prunus armeniaca L.: Gönci magyar kajszi, Magyar kajszi C 235, valamint Mandulakajszi, Bergeron, Ceglédi Piroska, Ceglédi bíborkajszi, Ceglédi arany, Ceglédi óriás, Pannónia. Alle andre abrikossorter, der dyrkes i produktionsområdet, hvis vigtigste fysiske, kemiske og organoleptiske kendetegn er i overensstemmelse med de kendetegn, der er bestemmende for ovenstående abrikossorters kvalitet, bør desuden tilføjes.

»Gönci kajszibarack«/»Gönci kajszi«-abrikosens enestående karakter og dens nationale og internationale ry skyldes en kombination af gunstige klimatiske forhold, traditionelle havebrugs- og frugtdyrkningsmetoder samt en streng fastholdelse af produktions-, høst-, oplagrings- og transportteknologier.

Vigtigste fysiske, kemiske og organoleptiske egenskaber:

Den beskyttede geografiske betegnelse »Gönci kajszibarack«/»Gönci kajszi« må kun anvendes til abrikossorter, der svarer til nedenstående karakteristika, og som — med hensyn til de individuelle sorter — besidder de ydre og indre kvaliteter, der er nævnt nedenfor.

Gönci magyar kajszi

Form : Kugleformet Størrelse : Mellemstor, mindste diameter 40 mm Frugtskrællens farve : Stærk orange; stærk rød på solsiden Frugtkødets farve og kvalitet : Gyldengul, trævlet, saftig og blød efter modning Smag, indhold af syre : Sød og syrlig, aromatisk

Magyar kajszi C.235

Form : Kugleformet Størrelse : Mellemstor, mindste diameter 40 mm Frugtskrællens farve : Stærk orange Frugtkødets farve og kvalitet : Gul, trævlet, mellemhård Smag, indhold af syre : Sød og syrlig, aromatisk

Mandulakajszi

Form : Oval, mandelformet, markant flad fra siden Størrelse : Stor, mindste diameter 50 mm Frugtskrællens farve : Klar orange, karminrød på solsiden Frugtkødets farve og kvalitet : Klar orange, mellemhård, fast, saftig Smag, indhold af syre : Sød og syrlig, krydret aroma

Bergeron

Form : Lettere langstrakt, kegleform, ægformet Størrelse : Mellemstor, mindste diameter 40 mm Frugtskrællens farve : Orange, karminrød på solsiden Frugtkødets farve og kvalitet : Stærk orange, trævlet, hård Smag, indhold af syre : Syreindholdet højere end gennemsnittet (1,4 %)

Pannónia

Form : Regelmæssig eller lettere ægformet Størrelse : Mellemstor, mindste diameter 40 mm Frugtskrællens farve : Let orange, lyserød på solsiden Frugtkødets farve og kvalitet : Let orange, trævlet, hård Smag, indhold af syre : Syrlig, aromatisk

Ceglédi piroska

Form : Kugleformet Størrelse : Mellemstor, mindste diameter 40 mm Frugtskrællens farve : Orange, stærk rød på solsiden Frugtkødets farve og kvalitet : Orange, hård Smag, indhold af syre : Sød og syrlig

Ceglédi bíborkajszi

Form : Bred, kegleform, ægformet; lettere flad fra siden Størrelse : Mellemstor, mindste diameter 40 mm Frugtskrællens farve : Mørk orange; mørk højrød på solsiden Frugtkødets farve og kvalitet : Mørk orange, saftig Smag, indhold af syre : Sød, aromatisk

Ceglédi arany

Form : Kugleformet Størrelse : Stor, mindste diameter 50 mm Frugtskrællens farve : Gyldengul, højrød på solsiden Frugtkødets farve og kvalitet : Orange, hård, saftig Smag, indhold af syre : Sød og syrlig

Ceglédi óriás

Form : Lettere aflang, ægformet; lettere flad fra siden Størrelse : Stor, mindste diameter 50 mm Frugtskrællens farve : Klar orange; stærk rød på solsiden Frugtkødets farve og kvalitet : Orange, moderat saftig, blød Smag, indhold af syre : Sød og syrlig, aromatisk

Størrelsen bestemmes ved at måle den længste diameter målt langs længdeaksen.

Sukkerindholdet angives sammen med modningsgraden i procent, og aromastofferne fastlægges under den organoleptiske prøve, idet der tages højde for varierende indhold af syre sorterne imellem (0,9 til 2,2 % vol.).

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle etaper af produktionen skal finde sted i det geografiske område.

3.5. Særlige regler for udskæring, rivning eller emballering osv. af det produkt, som betegnelsen henviser til

»Gönci kajszibarack«/»Gönci kajszi«-abrikosen er følsom over for mekanisk beskadigelse, således at hvis den transporteres uemballeret, kan det have så stor indflydelse på dens organoleptiske, fysiske og kemiske egenskaber, at det bliver umuligt at emballere den senere. For at sikre produktkvaliteten og — eftersom det ikke er et forarbejdet landbrugsprodukt — for at garantere oprindelsesstedet, sporbarheden og kontrollen bør emballeringen ske inden for det specificerede geografiske område.

Alle emballeringsenheder til frugter til konsum, der i henhold til certifikatet har oprindelse i produktionsområdet i det afgrænsede geografiske område, skal være homogene, og frugterne skal have samme oprindelse og være af samme sort, samme kvalitet og — med undtagelse af partier emballeret/leveret i løs vægt — have samme størrelse. Diameteren skal som minimum være 30 mm, 35 mm i klassen »Ekstra«.

Følgende tolerancer for kvalitet og størrelse for produkter, der ikke opfylder kravene til den angivne klasse, gælder for den enkelte pakning.

Kvalitetsklasserne er som følger:

— Klassen »Ekstra«: 2,5 % efter antal eller vægt af abrikoser, der ikke opfylder kravene til klassen, men som opfylder kravene til klasse I eller, undtagelsesvis, falder inden for tolerancerne for denne klasse.

— Klasse I: 5 % efter antal eller vægt af abrikoser, der ikke opfylder kravene til klassen, men som opfylder kravene til klasse II eller, undtagelsesvis, falder inden for tolerancerne for denne klasse.

Frugterne skal være hele, sunde, omhyggeligt plukket, tilstrækkeligt udviklede og modne, rene og praktisk taget fri for synlige fremmedlegemer. De må ikke være angrebet af råd eller være forringet i en sådan grad, at de er uegnede til konsum, de skal desuden være praktisk taget fri for skadegørere og skader forårsaget af skadegørere, fri for unormal ydre fugtighed og fri for fremmed smag og/eller lugt.

Efter sortering og endelig emballering placeres frugtkasserne i op til 30 dage i et lagerrum, der er nedkølet til 1-6 °C, afhængig af leverancerne.

Frugter i klassen »Ekstra« må udelukkende markedsføres i små emballeringsenheder i et eller flere adskilte lag, præsenteret lag- og rækkepakket, mens produkter i klassen I ligeledes kan markedsføres i løs vægt. Køberens krav er afgørende for produktpræsentationen: Emballeringsenhedens vægt varierer fra 0,3 kg til 10 kg.

3.6. Særlige regler for mærkning af det produkt, som betegnelsen henviser til

Foruden de lovfæstede oplysninger skal mærkningen indeholde følgende:

— navnet: »Gönci kajszibarack« eller »Gönci kajszi«

— betegnelsen »beskyttet geografisk betegnelse« eller (BGB) og det tilhørende fællesskabslogo.

Denne mærkning skal anbringes på hver enkelt emballage.

4. Kort angivelse af det geografiske områdes afgrænsning

Betegnelsen for den geografiske oprindelse må kun anvendes på abrikoser, der stammer fra (er dyrket i) de nedenstående lokaliteter, der tilhører amtet Borsod-Abaúj-Zemplén.

Underregionen Abaúj-Hegyközi: Abaújszántó, Abaújvár, Arka, Boldogkőváralja, Gönc, Göncruszka, Hejce, Hernádcéce, Hidasnémeti, Korlát, Tornyosnémeti, Vizsoly, Zsujta;

Underregionen Encs: Abaújkér, Alsógagy, Baktakék, Beret, Detek, Encs, Fancsal, Forró, Fulókércs, Garadna, Ináncs;

Underregionen Szerencs: Bekecs, Golop, Legyesbénye, Megyaszó, Monok, Rátka, Szerencs, Tállya;

Underregionen Szikszó: Alsóvadász, Felsővadász, Hernádkércs, Homrogd, Léh, Nagykinizs, Selyeb, Szentistvánbaksa, Szikszó.

5. Tilknytning til det geografiske område

»Gönci kajszibarack«/»Gönci kajszi«-abrikosen er et typisk produkt i Ungarns nordligste frugtdyrkningsregioner, hvor den produceres på bakkeskråninger, terrasser og plateauer i området Hegyalja langs floden Hernád, Szerencs og Cserehát, 150-300 m over havet.

Den ungarske gruppe af sorter (sorttype) (»magyar kajszi«), som må have begyndt at udvikle sig for ca. 300-350 år siden, er blevet produceret og produceres stadig i overflod i denne region. »Gönci magyar kajszi«, der er den mest bemærkelsesværdige sort, har været anerkendt som sort siden 1960'erne og er blevet det 20. århundredes dominerende sort i produktionsområdet. I løbet af de seneste årtier er regionens karakteristiske sorter først og fremmest blevet suppleret med nyere ungarske og akklimatiserede abrikossorter, som delvis udspringer af de bedre lokale ungarske sorter og delvis de nye ungarske hybridsorter — en blanding af omkring 40 varianter.

De særlige karakteristika ved produktet og dets dyrkning i Gönc-regionen kan sammenfattes således:

— Abrikoser, som produceres her, modnes senere (gennemsnitlig 6-10 dage) end abrikoser af samme sort, der produceres i regionen Kecskemét, hvilket muliggør en forlængelse af forbrugs- og forarbejdningssæson.

— Det køligere mesoklima — som bevirker den senere modning — har en gunstig indvirkning på abrikosernes forbrugskvalitet: De forfriskende syrer og smagsstoffer nedbrydes langsommere under modningen, og de »brænder ikke ud«. »Kvaliteten af de abrikoser, der produceres omkring Gönc, er fremragende. De modnes senere her … og modningsperioden forlænges yderligere som følge af de forskelligartede skråninger.« (Brózik, Jenser et al., 1970).

— Denne region har de mest ensartede kolde vintre i Ungarn, og foråret kommer her på det seneste tidspunkt af året i alle de områder, der egner sig til abrikosplantager; som følge heraf er den vigtigste trussel mod abrikosproduktionen mindst: risici for frostskader på knopper, der har åbnet sig som følge af tidlige varme perioder sidst på vinteren, sammen med frostskader om foråret på knopper, blomster eller frugter i deres første udviklingsfase.

Navnet »kajszi Baraczk« (»abrikos«) forekom første gang i 1667 i en bog af János Lippay (Posoni kert 3. kötet, »Gyümölcsös kert«, Bécs 1667), men det var først i 1880’erne, at et udbrud af phylloxera, som ødelagde vinmarkerne, gav en afgørende tilskyndelse til frugtproduktion i de kuperede områder. De ødelagte vinmarker blev i mange områder, herunder Gönc-regionen, erstattet af frugttræer.

I anden halvdel af det 19. århundrede blev der oprettet forskellige sociale organisationer med henblik på at fremme frugtproduktionen. Deres samarbejde spillede en stor rolle i forbindelse med den guldmedalje, som frugt fra Zemplén-amtet vandt på verdensudstillingen i Paris i 1867. Ifølge forskellige nationale beskrivelser og statistikker havde Gönc-regionen indtil 1850’erne hovedsagelig været kendt for sine kirsebær. János Korponay nævnte for første gang i 1871, at Gönc og egnen deromkring var kendt for sine abrikoser, som på det tidspunkt blev produceret i »relativt store mængder«. Det virkelige opsving i abrikosproduktionen kom imidlertid først i 1880’erne og 1890’erne.

Henvisning til offentliggørelsen af varespecifikationen

(Artikel 6, stk. 1, andet afsnit, i gennemførelsesforordning (EU) nr. 668/2014)

http://elelmiszerlanc.kormany.hu/download/5/f6/c1000/17.pdf